**D I S P O Z I Ţ I A**

**nr. 369 din 5 august 2021**

**privind aprobarea scoaterii din funcţiune a unor imobilizări corporale, respectiv**

**din evidenţă a unor imobilizări necorporale şi scoaterii din uz a unor bunuri de natura**

**obiectelor de inventar din gestiunea Consiliului Judeţean Cluj**

Preşedintele Consiliului Judeţean Cluj,

Având în vedere referatul Direcției Generale Buget-Finanțe, Resurse Umane, înregistrat cu nr. 28.440/03.08.2021 prin care se propune scoaterea din funcţiune a unor imobilizări corporale, respectiv din evidenţă a unor imobilizări necorporale şi scoaterea din uz a unor materiale de natura obiectelor de inventar din gestiunea Consiliului Judeţean Cluj;

În conformitate cu prevederile:

* art. 191 alin. (1) lit. f), alin (4) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 23 din Legea privind finanțele publice locale nr. 273/2006, cu modificările și completările ulterioare;
* art. 7 și art. 13 din Legea contabilităţii nr. 82/1991, republicată, cu modificările şi completările ulterioare;
* art. 3-8 din Legea privind amortizarea capitalului imobilizat în active corporale şi necorporale nr. 15/1994, republicată, cu modificările şi completările ulterioare;
* art. 22 alin. (1) din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările şi completările ulterioare;
* pct. 21 și 22 din Hotărârea Guvernului nr. 909/1997 pentru aprobarea Normelor metodologice de aplicare a Legii nr. 15/1994, privind amortizarea capitalului imobilizat în active corporale şi necorporale, modificată şi completată prin <LLNK 11997 54130 301 0 32>Ordonanţa Guvernului nr. 54/1997, cu modificările şi completările ulterioare;
* Hotărârii Guvernului nr. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare;
* Ordinului Ministrului Economiei și Finanţelor nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, cu modificările şi completările ulterioare;
* Ordinului Ministrului Finanţelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

**D I S P U N E :**

**Art. 1. (1)** Se aprobă scoaterea din funcţiune a unor imobilizări corporale, respectiv din evidenţă a unor imobilizări necorporale aflate în gestiunea Consiliului Judeţean Cluj cuprinse în **anexa 1.**

**(2)** Se aprobă scoaterea din uz a unor materiale de natura obiectelor de inventar aflate în gestiunea Consiliului Judeţean Cluj cuprinse în **anexa 2.**

**(3)** **Anexele 1 și 2** fac parte integrantă din prezenta dispoziţie.

**Art. 2.** Se aprobă valorificarea activelor fixe şi bunurilor de natura obiectelor de inventar cuprinse în **anexele 1 și 2** prin vânzare, respectiv licitaţie, sau prin casare.

**Art. 3.** Se numeşte comisia de evaluare a activelor fixe şi bunurilor de natura obiectelor de inventar cuprinse în **anexele 1 și 2,**  în următoarea componenţă:

Preşedinte: Lăcrimioara Huldușan – șef serviciu

Membru: Sava Tudorel - consilier

Membru: Fiţai Donald Carol - consilier

Membru: Istvan Pop - consilier

Membru: Vlaicu Dorina - inspector de specialitate

**Art. 4. (1)** Se numeşte comisia de licitaţie pentru vânzarea activelor fixe şi bunurilor de natura obiectelor de inventar cuprinse în **anexele 1 și 2,** în următoarea componenţă:

Preşedinte: Meteş Horea - consilier

Membru: Negreanu Liviu - consilier

Membru: Negru Anca - consilier

**(2)** Se numeşte comisia de soluţionare a contestaţiilor la licitaţia pentru vânzarea activelor fixe şi bunurilor de natura obiectelor de inventar cuprinse în **anexele 1 și 2,** în următoarea componenţă:

Preşedinte: Sfârlea Viorica - consilier

Membru: Ilinca Cristina - consilier

Membru: Tomuş Daniela Maria – consilier

**Art. 5.** Se numeşte comisia de casare a bunurilor activelor fixe şi bunurilor de natura obiectelor de inventar cuprinse în **anexele 1 și 2,** în următoarea componenţă:

Preşedinte: David Octavian - consilier

Membru: Tănase Baicu – șef serviciu

Membru: Ioan Chiaburu – consilier

**Art. 6.** Cu ducerea la îndeplinire a prevederilor prezentei dispoziţii se încredinţează membrii comisiilor.

**Art. 7.** Prezenta dispoziţie se comunică persoanelor desemnate la articolele 3,4 şi 5, Direcţiei Generale Buget - Finanţe, Resurse Umane, precum şi Prefectului Judeţului Cluj.

**P R E Ș E D I N T E Contrasemnează:**

**SECRETAR GENERAL AL JUDEȚULUI**

**Alin Tișe Simona Gaci**